In Noord-Kaapland, byvoorbeeld, was die ekstensiewe veeboerderybedryf van vroeg af reeds die faktor wat vestiging en oorlewing in hierdie gebied moontlik gemaak het, en dit sal waarskynlik in die toekoms steeds die geval wees. Die mynbedryf, daarenteen, dra in sekere dele van die streek wel grootliks by tot die algemene voorspoed deur onder meer werkverskaffing en infrastruktuurskepping, maar in werklikheid is die tydelike ekonomiese voordele wat die gemeenskap erg ontwrig as dit gestaak word.
Deur 'n studie te maak van die uitwerking wat lang- en korttermynbedrywe op die sosio-ekonomiese lewe in 'n gebied het, kan die streekhistorikus ook ten opsigte van plaaslike en sentrale be:planning 'n belangrike bydrae lewer.